**NÁRODNÁ RADA SLOVENSKEJ REPUBLIKY**

IX. volebné obdobie

**...**

**NÁVRH**

**Z á k o n**

z ... 2025,

**ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 543/2002 Z. z. o ochrane prírody a krajiny v znení zákona č. 525/2003 Z. z., zákona č. 205/2004 Z. z., zákona č. 364/2004 Z. z., zákona č. 587/2004 Z. z., zákona č. 15/2005 Z. z., zákona č. 479/2005 Z. z., zákona č. 24/2006 Z. z., zákona č. 359/2007 Z. z., zákona č. 454/2007 Z. z., zákona č. 515/2008 Z. z., zákona č. 117/2010 Z. z., zákona č. 145/2010 Z. z., zákona č. 408/2011 Z. z., zákona č. 180/2013 Z. z., zákona č. 207/2013 Z. z., zákona č. 311/2013 Z. z., zákona č. 506/2013 Z. z., zákona č. 35/2014 Z. z., zákona č. 198/2014 Z. z., zákona č. 314/2014 Z. z., zákona č. 324/2014 Z. z., zákona č. 91/2016 Z. z., zákona č. 125/2016 Z. z., zákona č. 240/2017 Z. z., zákona č. 177/2018 Z. z., zákona č. 284/2018 Z. z., zákona č. 310/2018 Z. z., zákona č. 150/2019 Z. z., zákona č. 221/2019 Z. z., zákona č. 356/2019 Z. z., zákona č. 460/2019 Z. z., zákona č. 74/2020 Z. z., zákona č. 6/2022 Z. z., zákona č. 377/2022 Z. z., zákona č. 272/2023 Z. z., zákona č. 127/2024 Z. z., zákona č. 202/2024 Z. z. a zákona č. 335/2024 Z. z. sa mení a dopĺňa takto:

1. V § 104i sa odsek 6 zrušuje.
2. Za § 104k sa dopĺňa § 104l, ktorý vrátane nadpisu znie:

**§ 104l**

**Prechodné ustanovenie k úpravám účinným od 1. júla 2025**

Pozemky vo vlastníctve štátu a podiely vo vlastníctve štátu na pozemkoch a iný nehnuteľný majetok vo vlastníctve štátu v národných parkoch, ktorý prešiel podľa osobitného predpisu128a) do správy správ národných parkov, v ktorých územnej pôsobnosti je príslušný národný park prechádza do správy Slovenského pozemkového fondu a správcu lesného majetku vo vlastníctve štátu dňa 1. októbra 2025. Do správy Slovenského pozemkového fondu a správcu lesného majetku vo vlastníctve štátu prechádzajú podľa prvej vety súčasne aj pozemky vo vlastníctve štátu a spoluvlastnícke podiely vo vlastníctve štátu na pozemkoch a spoločných nehnuteľnostiach, ktoré sa sčasti nachádzajú v národných parkoch. Na správy Slovenského pozemkového fondu a správcu lesného majetku vo vlastníctve štátu prechádzajú podľa prvej vety, aj práva a povinnosti správcu lesného majetku v správe správ národných parkov súvisiace so správou majetku podľa prvej a druhej vety vrátane práv a povinností vyplývajúcich z pracovnoprávnych a iných právnych vzťahov zamestnancov, ktorí vykonávajú činnosť vo vzťahu k prechádzajúcim pozemkom a inému majetku.

Poznámka pod čiarou k odkazu 128a znie:

„128a) Nariadenie vlády Slovenskej republiky č. 278/2022 Z. z., ktorým sa vyhlasuje Národný park Muránska planina, jeho zóny a ochranné pásmo v znení neskorších predpisov.

Nariadenie vlády Slovenskej republiky č. 386/2023 Z. z., ktorým sa vyhlasuje Národný park Slovenský kras, jeho zóny a ochranné pásmo.

Nariadenie vlády Slovenskej republiky č. 427/2023 Z. z., ktorým sa vyhlasuje Národný park Veľká Fatra, jeho zóny a ochranné pásmo v znení neskorších predpisov.

**Čl. II**

Tento zákon nadobúda účinnosť 1. júla 2025